Wyatt Kaiser

Wyatt Kaiser (sündinud 31. juulil 2002 Andoveris, Minnesotas) on Ameerika Ühendriikide jäähokimängija, kes mängib kaitsjana NHL-i klubis Chicago Blackhawks.Wyatt Kaiser. eliteprospects.com. Vaadatud 6.1.2025

Ta kuulus oma kodulinnas Andoveri keskkooli jäähokivõistkonda. Seejärel mängis ta aastatel 2020–2023 Minnesota Duluthi ülikooli jäähokimeeskonnas.

2020. aastal valis Chicago Blackhawks ta NHL-i draftis 81. valikuna. 2023. aasta märtsis sõlmis ta Blackhawksiga kolmeaastase lepingu. Ta pääses kohe Blackhawski meeskonda ning tegi NHL-is debüüdi 18. märtsil mängus Arizona Coyotesi vastu. 28. märtsil sai ta mängus Dallas Starsi vastu kirja oma esimese söödupunkti, kui andis väravasöödu Tyler Johnsonile. Esimesel hooajal sai NHL-is üheksa mänguga kirja kolm väravasöötu. Oma kolmandal hooajal NHL-is asus Kaiser mängima Blackhawksi esimeses kaitsepaaris koos Seth Jonesiga ning lõi 5. jaanuaril 2025 mängus New York Rangersi vastu oma esimese värava NHL-is."Blackhawks' Wyatt Kaiser: Scores first career NHL goal Sunday". cbssports.com. 6.1.2025. Vaadatud 6.1.2025

2022. aastal osales Kaiser USA kuni 20-aastaste koondisega juunioride maailmameistrivõistlustel, kus jõuti veerandfinaali. Viie mänguga sai Kaiser turniiril kirja kaks väravat ja ühe väravasöödu.

Tema vanaisa Blane Comstock kuulus 1976. aasta taliolümpiamängudel USA jäähokikoondisse. Kaiseri noorem õde Madison Kaiser mängib jäähokit Minnesota ülikoolis.Madison Kaiser. eliteprospects.com. Vaadatud 6.1.2025

 Viited 

 Välislingid 
 Wyatt Kaiser NHL.com lehel
 Wyatt Kaiser hockeydb.com lehel

Kategooria:Ameerika Ühendriikide jäähokimängijad
Kategooria:Chicago Blackhawksi mängijad
Kategooria:Sündinud 2002